钦定古今图书集成/明伦汇编/闺媛典/第107卷 > 皇清十三 > 曹小姑
## 钦定古今图书集成/明伦汇编/闺媛典/第107卷 > 皇清十三 > 曹小姑

按《安宁州志》：曹小姑，庠生曹赏女，大宾孙女也。年十五，未字，有殊色。丁亥流寇入滇，贼帅曹名臣驻师安宁，贼兵骄横，骚扰居民。一兵居邻小姑，瞰室中无人，遂逾墙犯女。女度不免，绐之曰：“污体暴露日光，是大罪过，就暗室中可耳。” 兵从之，女入室自刎死。